Source: http://pozfond.sk/sk/informacny-obsah/usporiadanie-vlastnictva/delimitacia-spravy
Timestamp: 2018-12-17 02:29:23+00:00
Document Index: 16233914

Matched Legal Cases: ['§ 1', '§ 17', '§ 22', '§ 42', '§ 14', '§ 1', '§ 34', '§ 47', '§ 1', '§ 1', '§ 462', '§ 14', '§ 2', '§ 14', '§ 3', '§ 5']

Delimitácia správy - Slovenský pozemkový fond
Slovenský pozemkový fond v Bratislave (ďalej len „SPF“) zabezpečuje delimitácie správy k poľnohospodárskym nehnuteľnostiam a niektorým lesným nehnuteľnostiam vo vlastníctve SR podľa ustanovení §§ 1, 17 a 22 zákona č. 229/1991 Zb. o úprave vlastníckych vzťahov k pôde a inému poľnohospodárskemu majetku v znení neskorších prepisov.
a) pôdu, ktorá tvorí poľnohospodársky pôdny fond alebo do neho patrí, a v rozsahu ustanovenom týmto zákonom aj na pôdu, ktorá tvorí lesný pôdny fond, (ďalej len "pôda"),
- § 17 - Pozemkový fond
2. ktoré sú určené na obranu štátu,
3. ktoré sú chránené podľa osobitných predpisov,
5. podľa osobitného predpisu,
(2) Pozemkový fond nespravuje obytné budovy, hospodárske budovy a iné stavby slúžiace lesnej výrobe alebo vodnému hospodárstvu, ktoré s ňou súvisia a ktoré spravujú právnické osoby podľa osobitného predpisu.
- § 22 - Zánik niektorých užívacích práv
a) právo družstevného užívania k združeným pozemkom vlastníkov, ktorí nie sú členmi poľnohospodárskeho družstva,
b) právo užívania pôdy a iného poľnohospodárskeho majetku na zabezpečenie výroby,
c) právo užívania na zabezpečenie lesnej výroby a ostatných funkcií lesa,
d) právo bezplatného užívania rybníkov,
e) právo trvalého užívania nehnuteľnosti vo vlastníctve štátu,
f) právo hospodárenia k nehnuteľnostiam vo vlastníctve štátu.
Delimitačnými protokolmi rieši SPF zmenu správy k pozemkom - nehnuteľnostiam vo vlastníctve štátu podľa druhov pozemkov a platných právnych predpisov.
Základným podkladom na vykonávanie zmien správcov pozemkov podľa platných právnych predpisov k poľnohospodárskym a lesným pozemkom je delimitačný protokol so súpisom nehnuteľností a s náležitosťami podľa § 42 katastrálneho zákona v platnom znení, ktorého alternatívne vyhotovenie je spracované vo vzoroch delimitačných protokolov (príloha č. 1 a č. 2 dohody o spoločnom postupe uvedenej vo všeobecných pokynoch).
Predmety delimitačných protokolov – zoznamy pozemkov so základnými údajmi sú vyhotovované podľa katastrálnych operátov.
Pri riešení prevodov správy a odstraňovaní spornej evidencie vlastníckych vzťahov k pozemkom sú pre posúdenie správnosti riešenia vlastníckych práv využívané súbory geodetických a popisných informácií katastrálnych operátov (prepojenie vektorových máp so súborom základných údajov k pozemkom z ISKN) v programe IPF – identifikácia pozemkov fondu na príslušných organizačných útvaroch fondu.
Pri vyhotovovaní delimitačných protokolov sú v plošnom rozsahu využívané aj účelové digitálne ortofotomapy podľa IP GR č.2/2005.
Najrozsiahlejšou problematikou je delimitácia správy k pozemkom medzi SPF a Lesmi SR, š.p. Banská Bystrica, ako aj delimitácia správy neknihovaných pozemkov v mimo zastavaných územiach obcí (podľa ustanovení § 14 zákona č.180/1995 Z. z. v znení neskorších predpisov) bývalé korytá vodných tokov, vodné toky, cesty, na ktoré sa nevzťahuje aplikácia § 1 zákona č. 229/1991 Zb. v znení neskorších predpisov medzi SPF a Slovenským vodohospodárskym podnikom, š.p. (ďalej len SVP, š.p.).
Pre zabezpečenie plynulého a správneho vyriešenia správy k poľnohospodárskym a lesným nehnuteľnostiam vo vlastníctve štátu bola uzavretá „Dohoda o spoločnom postupe Lesov SR, š.p. Banská Bystrica a SPF pri aplikácií zákonov upravujúcich správu poľnohospodárskych a lesných pozemkov vo vlastníctve SR“ (uvedená vo všeobecných pokynoch). Podobná dohoda je pripravovaná aj so SVP, š.p.
Pri riešení prevodov správy k pozemkom vo vlastníctve SR a pri vypracovaní delimitačných protokolov s rôznymi právnickými osobami, odporúčame postupovať podľa uvedenej „Dohody o spoločnom postupe .......“ primerane, podľa špecifických podmienok.
Delimitačnými protokolmi je riešený aj prevod správy k pozemkom medzi Ministerstvom hospodárstva SR a SPF podľa ustanovení § 34a zákona č. 229/1991 Zb. v znení neskorších predpisov a v súlade s ustanovením § 47c zákona č.92/1991 Zb. o štátnom podniku v znení neskorších predpisov v prípade, ak sú poľnohospodárske pozemky vo vlastníctve SR po zrušenom štátnom podniku evidované v KN na liste vlastníctva neexistujúceho subjektu (napr. Chemosvit š. p. Svit).
Delimitácia správy k nehnuteľnostiam vo vlastníctve SR podľa ustanovení §§ 1, 17 a 22 zákona č. 229/1991 Zb. v znení neskorších predpisov sa vzťahuje aj na štátne podniky v likvidácií podľa zákona č. 111/1990 Zb. o štátnom podniku.
V súčinnosti so zákonom č. 278/1993 Z. z. o správe majetku štátu v znení neskorších predpisov je delimitačnými protokolmi riešený prevod správy k pozemkom (na ktoré sa vzťahujú ustanovenia §§ 1, 17 a 22 zákona č. 229/1991 Zb.), ktoré prešli do vlastníctva štátu podľa predpisov o pozemkových reformách a podľa predpisov o konfiškácií, ako aj pozemkov, ktoré pripadli ako odúmrť SR podľa ust. § 462 Občianskeho zákonníka.
V rámci usporiadania vlastníctva k pozemkom sú protokolmi (mimosúdnou cestou) riešené aj vlastnícke vzťahy k pozemkom pri nesprávnej aplikácií zákona č.138/1991 Zb. o majetku obcí v znení neskorších predpisov, § 14 ods. 2 zákona č. 180/1995 Z. z. v znení neskorších predpisov (verejný majetok - neknihované pozemky) a zákonov upravujúcich správu SPF k pozemkom vo vlastníctve SR.
Protokolmi sú odovzdávané aj pozemky z majetku štátu do vlastníctva obce alebo do vlastníctva vyššieho územného celku (majetkovoprávne usporiadanie pozemkov pod stavbami), do vlastníctva obce podľa § 2d ods. 1, 2 a § 14d ods. 1 zákona č.138/1991 Zb. o majetku obcí v znení neskorších predpisov (napr. miestne komunikácie), do vlastníctva vyšších územných celkov podľa § 3b ods. 1, 2 a § 5c ods. 2 zákona č.446/2001 Z. z. o majetku vyšších územných celkov v znení neskorších predpisov.